stanford-oval/wikipedia huggingface dataset:
אואלן
היסטוריה > מקור השם

ישנם מספר רעיונות למקור שם הכפר. ישנם המשייכים את השם Uelen מהביטוי בשפה הצ'וקצ'ית " uvelen " שפירושו "כתם שחור מופשר", מכיוון שהכפר נמצא למרגלות גבעות מוקפת תלים שחורים הנראים לאורך כל השנה ואף שימשו לעיתים קרובות בתור עזר ניווט באזור.
ישנה אגדה מקומית המציעה הסבר אחר למקור השם. ההסבר מתאר את חייו של אדם מקומי חזק בשם Uvelel'yn (בתרגום מילולי "מְטוּמטָם ואו גַס רוח"), שנקרא כך מפני שהוא היה יתום שהיה לבוש בסמרטוטים. כשהתבגר, הוא השתמש בכוחו כדי לנקום באנשים המקומיים שפגעו בו בילדותו על רקע העוני שלו. מחשש לחייהם, תושבי הכפר הרגו את Uvelel'yn. מאידך הם הבינו שכדי למנוע שאירועים שכאלה יחזרו על עצמם בעתיד, עליהם לדאוג ליתומים שלהם, הכפר קיבל את שמו של Uvelel'yn כדי להזכיר לתושביו את חובתם לשמור על החלשים בחברה.
לפני שהכפר קבל את השם Uelen, הכפר נקרא Ulyk כלומר "סוף הארץ" או "המקום המוצף" בהתאמה. שמות אלה לא מפתיעים בהתחשב בכך שהכפר הוא המקום המזרחי ביותר באסיה ומיקומו על רכס החול הגובל עם ים צ'וקצ'י הנמצא מצפון לכפר והלגונה הנמצאת מדרום לו, דבר שלעיתים גורם לאדמת הכפר להיות מועדת להצפות.
האזכור הראשון של השם Uelen מופיע על מפה של משלחת Billings-Sarychev (אנ') משנת 1792.
היסטוריה > פרהיסטוריה

חקירה ארכאולוגית העלתה את קיומו של יישוב פרהיסטרי במרחק של כ-30 קילומטרים מהכפר אואלן שהתקיים לפחות 2000 שנה, על בסיס דיג וציד יונקים ימיים. האתר העיקרי של החפירות ארכאולוגיות נמצא באתר אקבן (אנ') Ekven, האתר בעל חשיבות דומה לאתר איפיוטאק (אנ') הנמצא מעבר למיצר ברינג בפוינט הופ (אנ') שבאלסקה.
היסטוריה > בתקופה הטרום-סובייטית

בשנת 1912 לפני המהפכה הרוסית, הכפר אואלן היה יישוב של כ-300 תושבים המחולקים לארבע קומונות, שנשלטו על ידי הממשל הרוסי שפעל מאזור צ'וקוטקה והיה נמל מסחר חשוב של התושבים המקומיים עם אמריקה.
היסטוריה > בתקופה הסובייטית - ברית המועצות

בעקבות המהפכה הרוסית בשנת 1917, הפך אואלן לאחד מקואופרטיבים למסחר הראשונים בצ'וקוטקה והוקמה במקוום נקודת מסחר ייעודית עם אמריקה. בית הספר הראשון בצ'וקוטקה הוקם באואלן בשנת 1916.
במחצית הראשונה של המאה העשרים, אואלן היה האתר של אחת מתחנות המחקר הארקטי הרוסיות הראשונות.
בשנות ה-50 הפכה אואלן למוקד אזורי לאיחוד הכפרים באזור. דבר שהביא לצימצום מספר הרשויות מוניציפליות. אואלן קלטה את האוכלוסייה מהכפר הסמוך דז'נבו. כפר זה, ממערב לקייפ פיק היה מרכז מסחר חופי אזורי חשוב בסוף המאה ה-19 ותחילת המאה ה-20, אך נחשב כחסר יכולת קיומית על ידי הממשלה הסובייטית ועל כן תושבי הכפר הועברו לאואלן. צירופם של חרטים והמגלפים בשנהב מדז'נבו לבית הספר לאמנות שהיה קיים באואלן היווה חיזוק למוניטין התרבותי של אואלן לא רק באזור אלא ברחבי רוסיה. המגלפים בשנהב הבולטים היו פיוטר פנקוק וסטפן אטוגי שעבדו באואלן. בנוסף לקליטת אוכלוסיית דז'נבו, אואלן קלטה גם את חלק מהאוכלוסייה של הכפר לשעבר נאוקאן, שבעצמו קלט את אוכלוסייתם של מספר כפרים קטנים מאזור כף דז'נייב/ איי דיומד.
היסטוריה > התקופה הפוסט-סובייטית

אף על פי שהכפר דז'נבו נסגר/בוטל רשמית, הכפריים באואלן עדיין משתמשים באתר בו שכן הכפר כבסיס יציאה לדיג ואפילו מספר בתים עדיין מתוחזקים במקום למטרה זו. בנוסף לבסיס הדייגים, אתר הכפר עדיין משמש מדי פעם כנמל על ידי אואלן. בסוף הקיץ, בתקופה שסערות פוקדות את ים צ'וקצ'י אניות הסוחר נאלצות שלא לעגון באואלן כדי לפרוק את האספקה שלהן. כאשר זה קורה, הספינות עוגנות בדז'נבו והמטען מועבר ביבשה לאואלן.
אואלן הוא המקום שבו דימיטרי קיפר וקארל בושבי (אנ') נכנסו לרוסיה במהלך מסע המשלחת "גוליית" שלהם לאחר שחצו את מיצר ברינג. השניים נעצרו לאחר מכן משום שלא נכנסו לרוסיה דרך נמל כניסה רשמי, אך מסעם הורשה להימשך.
דמוגרפיה

האוכלוסייה באואלן על פי מפקד האוכלוסין לשנת 2009 היה 740 תושבים, מתוכם 368 גברים ו-352 נשים. זו ירידה מ-776 ב-2003 (עם 595 צ'וקצ'י ו-72 יופיקים. כפריים אחרים היו רוסים.
| שנה | 1931 | 1939 | 2002 | 2009 | 2015 | 2018 | 2020 | 2021 |
| --- | --- | --- | --- | --- | --- | --- | --- | --- |
| אוכלוסייה | 255 | 500 | 678 | 740 | 670 | 690 | 606 | 599 |
תַרְבּוּת

הכפר התפרסם בשל גילוף שנהב (אנ') הניבתנים המתקיים בו. מזה זמן רב המרכז אמנותי באזור, מציג את האמנים המרכזיים בגילוף שנהב ניבתנים המובילים, כגון: Vukvutagin, Vukvol, Tukkai ו-Khukhutan הפועלים באואלן. סטודיו Uelen Bone Carving (Russian) הוא המוזיאון היחיד בעולם בו מוצגות עבודות גילוף שנהב ניבתנים. בשנת 2004, נערכה תערוכה מוצלחת של עבודותיהם בברן, שווייץ. המגלפים מאואלן זכו גם במקום הראשון בקטגוריית הצייד הרוסי: מסורת ומודרניות, בתערוכת מוסקבה השלישית לאמנות רוסית.
אואלן הוא ביתה של המקהלה של הילידים בעלת היסטוריה של שיתופי פעולה תרבותית עם האינואיטים (אסקימוסים) החיים מעבר למיצר ברינג באלסקה.
הסופר יורי ריטחאו נולד באואלן ב-8 במרץ 1930 למשפחה של לוכדים וציידים. הוא היה הסופר הצ'וקצ'י הראשון שהגיע לבולטות לאומית. ספרו "חלום בערפל קוטבי" עוסק במאמצים של אנשי צ'וקצ'י להסתגל לזרים כאשר ספינתם נטרפת על חופי ארצם.
הכפר משמש גם כבסיס למשלחות ארכאולוגיה באזור, שחשפו שטח קבורה המכיל יותר מ-300 אתרי קבורה של תרבויות עתיקות של ציידי לווייתנים, שחיו באזור בתקופות של 500 שנה לפנה"ס ועד 1000 שנה לספירה. חפירות אלו הראו שבאואלן היה יישוב מרכזי באזור במאות הראשונות לספירה, בנוסף מעבר לחשיפת קיומה של תרבות התלויה בציד לווייתנים וסוסים, הארכאולוגים חשפו גם דוגמאות מוקדמות של גילופי שנהב של העמים הילידים. ממצאי המשלחות הארכיאולויות נמצאים במוזיאון פיטר הגדול לאנתרופולוגיה ואתנוגרפיה (אנ') בסנקט פטרסבורג.
ניבתנים.
כלי שחמט מגולפים משנהב ניבתנים.
מסכות משנהב נבתנים מאואלן
תחבורה

הכפר אואלן אינו מחובר בכבישים לשום חלק אחר בעולם. הוא שוכן במרחק 100 קילומטרים מהמרכז האזורי, הנמצא בעיר לאברנטיה (אנ'). עם זאת, ישנה רשת כבישים קטנה בכפר הכוללת את הרחובות הראשיים. התובלה לכפר מתבצעת רק בדרך בים.
אַקלִים

באואלן יש אקלים טונדרה (Köppen ET). מחוז צ'וקוטסקה מושפע ממזג אוויר ארקטי קיצוני, עם טמפרטורות נמוכות בחורף העומדות בממוצע על 22°C- בינואר, אם כי הטמפרטורה הממוצעת בינואר של אואלן מעט גבוהה יותר ועומדת על 19°C- . פברואר הוא החודש הקר ביותר. הטמפרטורה הממוצעת ביולי מעט גבוהה יותר ועומדת על 5.9°C . סופות שלג בחורף מהצפון גורמות לכפור קשה וסחף שלג, בעוד שסופות שלגים דרומיות מביאות לירידות שלג בכמויות גדולות. מהירות הרוחות בסופות השלגים באזור מגיע ל־56 קילומטר בשעה. מזג האוויר האביבי מעט יותר מתון ממזג האוויר החורפי אך עדיין מתחת לנקודת הקיפאון. בשל מיקומה של אואלן ליד חוף הים ישנם ימים רבים בשנה של ערפל וכתוצאה מכך שעות השמש מעטות מאוד במיוחד כאשר האוקיינוס הסמוך מתחיל להפשיר. הטמפרטורה הגבוהה שנמדדה הייתה 25°C ב-16 ביולי 1960, והטמפרטורה הנמוכה ביותר שנמדדה הייתה 41.1°C- ב-29 בינואר 1989.
| אקלים באואלן   Uelen   נתוני מזג האוויר הממוצעים באואלן בין השנים 2004–2022> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באואלן   Uelen   נתוני מזג האוויר הממוצעים באואלן בין השנים 2004–2022> ינואר.-17.4.-23.7.21 | אקלים באואלן   Uelen   נתוני מזג האוויר הממוצעים באואלן בין השנים 2004–2022> פברואר.-17.3.-24.20 | אקלים באואלן   Uelen   נתוני מזג האוויר הממוצעים באואלן בין השנים 2004–2022> מרץ.-16.2.-23.13 | אקלים באואלן   Uelen   נתוני מזג האוויר הממוצעים באואלן בין השנים 2004–2022> אפריל.-9.5.-16.4.17 | אקלים באואלן   Uelen   נתוני מזג האוויר הממוצעים באואלן בין השנים 2004–2022> מאי.-0.8.-5.3.18 | אקלים באואלן   Uelen   נתוני מזג האוויר הממוצעים באואלן בין השנים 2004–2022> יוני.5.4.0.5.16 | אקלים באואלן   Uelen   נתוני מזג האוויר הממוצעים באואלן בין השנים 2004–2022> יולי.10.1.4.3.32 | אקלים באואלן   Uelen   נתוני מזג האוויר הממוצעים באואלן בין השנים 2004–2022> אוגוסט.9.1.4.4.47 | אקלים באואלן   Uelen   נתוני מזג האוויר הממוצעים באואלן בין השנים 2004–2022> ספטמבר.5.3.1.9.43 | אקלים באואלן   Uelen   נתוני מזג האוויר הממוצעים באואלן בין השנים 2004–2022> אוקטובר.0.3.-3.3.38 | אקלים באואלן   Uelen   נתוני מזג האוויר הממוצעים באואלן בין השנים 2004–2022> נובמבר.-5.2.-10.5.28 | אקלים באואלן   Uelen   נתוני מזג האוויר הממוצעים באואלן בין השנים 2004–2022> דצמבר.-12.8.-18.7.23 | אקלים באואלן   Uelen   נתוני מזג האוויר הממוצעים באואלן בין השנים 2004–2022> שנה.-4.1.-9.5.316 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
הערות שוליים

↑  Меновщиков, Г. А. (1972). Местные названия на карте Чукотки. Краткий топонимический словарь [Local names on the map of Chukotka: The Concise Toponymic Dictionary] (PDF) (ברוסית). Magadan: Магаданское книжное издательство. p. 159.
1 2 3 4 5 6 7 8 9  Strogoff, p.119
1 2  אודות אואלן, רוסיה
↑  Arctic Studies Center | Smithsonian National Museum of Natural History, naturalhistory.si.edu (באנגלית)
↑  News & Updates, News & Updates (באנגלית אמריקאית)
1 2  Beringian Notes 2.2, Bogoslovaskaya, L., National Park Service, Alaska Region (1993), pp. 1–12
↑  Dimitri Kieffer, Nexus Expedition: Finally able to start my trek in Egvekinot!, Nexus Expedition, ‏2008-04-14 Dmitri Kieffer's Blog as part of the Goliath Expedition
1 2 3 4  Red Cross Chukotka – Chukotsky District (Archived)
↑  מפקד האוכלוסין בברית המועצות לשנת 1939
↑  Russia Population (2022) - Worldometer, www.worldometers.info (באנגלית)
↑  A Dream in Polar Fog Yuri Rytkheu, trans. by Ilona Yazhbin Chavasse (Archipelago Books, 2006). ISBN 978-0-9778576-1-6
1 2 3 4 5  Petit Fute, Chukotka, pp. 112–113
↑  נתוני מזג האוויר הממוצעים באואלן בין השנים 2004–2022
↑  מזג האוויר באואלן, רוסיה
| --- | --- |
בקרת זהויות :  NLI: 987007562183205171  LCCN: n81054011  VIAF: 148932090   WorldCat (עם VIAF): 148932090 
חוף אואלן באוקיינוס הארקטי, אוגוסט 2018
רחוב לנין, באואלן, אוגוסט 2018
אירו (אי)

| --- | --- |

נמל Søby
נמל Søby
 נתונים גאוגרפיים
 מיקום:  הים הבלטי, South Funen Archipelago 
 קואורדינטות:  54°51′17″N 10°27′22″E﻿ / ﻿54.854696708012426°N 10.456073794807718°E﻿ / 54.854696708012426; 10.456073794807718
 ארכיפלג:  דרום פין, דנמרק
 שטח:  88 קמ"ר
 אורך:  30 ק"מ
 רוחב:  8-4 ק"מ
 היקף החוף:  167 ק"מ
 גובה מרבי:  33 מטר
 נתונים מדיניים
 מדינה:  דנמרק דנמרק
 אוכלוסייה:  6,015 (2022)
 צפיפות:  67 תושבים/קמ"ר (נכון ל־2020)
 אזור זמן:  UTC +1
 עיר ראשית:  אירו Ærø
  (למפת דנמרק מוגדלת) קופנהגן אודנסה אולבורג אורהוס אסביירג שוודיה גרמניהאירו(למפת דנמרק רגילה) קופנהגן אודנסה אולבורג אורהוס אסביירג שוודיה גרמניהאירו
 he
 
מפה של האי משנת 1665
אירו (באנגלית ודנית: Ærø) הוא אחד מאיי הים הבלטי הדני, שבאזור דרום דנמרק.
מאז 1 בינואר 2006, כל האי אירו מהווה עירייה אחת, הידועה בשם עיריית אירו. לפני תאריך זה, היו שתי עיריות באי: מחוז ארוסקובינג במערב ועיריית מרסטל במזרח. מיזוג זה היה חלק מרפורמה במגזר הציבורי שנכנסה לתוקף החל מ-26 ביוני 2005. המיזוג אושר לביצוע במשאל עם של כלל תושבי האי בו הצביעו רוב המצביעים בעד המיזוג, כשנה לפני התאחדות העיריות.
גאוגרפיה

אוכלוסיית האי נכון לחודש ינואר 2022 מספר התושבים החיים באי הוא 6015 נפש.
שטח האי: 88 קילומטרים רבועים.
אורך קו החוף: 167 קילומטרים.
אורכו של האי אירו הוא בערך 30 קילומטרים מצפון-מערב לדרום מזרח ומשתנה ברוחב בין 4 ל-8 קילומטרים. האי נמצא באזור ארכיפלג דרום פין, הוא מוקף באי פין (דנית פין) מצפון, לאנגלנד ממזרח, שלזוויג-הולשטיין מדרום, ואלס (אלס) ממערב.
עד ינואר 2006 היו באי שלו שלוש עיירות קטנות ונכון לשנת 2020: הגדולה ביותר שביניהן היא מרסטל (אנ') בה חיו 2,111 נפש. בעיירה אירוסקובינג (אנ') חיו 942 תושבים ובעיירה השלישית סובי חיו 438 תושבים. בנוסף באי ישנם עוד ארבעה עשר כפרים ומספר חוות.
אירוסקובינג, עיירה, עם שבילים צרים ובתים ציוריים מהמאה ה-18, היא העיירה ההיסטורית הראשית באי אירו והיא נותרה הנמל העיקרי באי למעבורות המקשרות את האי ליבשת. מרסטל, המכונה גם "כפר הסקיפרים", מהווה ביתם של מלחים וקברניטים רבים. היא העיירה הגדולה ביותר באי עד לאיחוד העיירות והיא היוותה גם המרכז המסחרי והקניות העיקרי באי.
האזור הכפרי באי הוא אזור גבעות מתונות. בחוף המערבי של האי קיים קטע באורך של מספר קילומטרים של מצוקים בגובה 33 מטרים, שנקרא וודרופ קלינט Voderup Klint. התנועה בכבישי האי דלילה. האי אירו הוא יעד פופולרי למטיילים ורוכבי אופניים. חופי האי מושכים גם דייגים ואמנים. הוא אחד האיים המרכיבים את ארכיפלג דרום פין. האי אירו מועדף על התיירים כי מזג אוויר בו נאה במיוחד. האי נהנה ממספר שעות שמש גבוה מהממוצע מאשר בשאר דנמרק, גם הטמפרטורה באי לאורך כל ימות השנה היא בכמה מעלות מעל הממוצע הארצי בדנמרק.
באחת הנקודות הגבוהות באי שנקראת Olde Mølle, בסמוך למרכז האי, יצר הפסל אריק ברנדט פסל שהוא קרא לו "ספסל השלום", האתר נועד לספק לתיירים הזדמנות לסקור את האי ואת הים הסובב אותו ולהרהר בנושא השלום העולמי.
היסטוריה

חפירות ארכאולוגיות מספקות עדות להתנחלויות זמניות של בני אדם מלפני 8000 שנה לפני הספירה באי. ישנם באי כמה תלי קבורה, כמו גם אתר עתיק של התוועדות המונים. שרידים מהעת העתיקה נמצאים בכל רחבי האי. תלי קבורה ודולמנים המעידים על פעילות אנושית במשך יותר מ-10,000 שנה.
במהלך תקופה הדוכסות - מהמאה ה-14 ועד שנת 1864 - האי אירו אוחד והופרד, לסירוגין, למספר מובלעות. האי אירו היה מחוץ לגבולות חומת התעריפים של הממלכה הדנית, דבר שהוביל להברחה משגשגת שהייתה דרך חיים עבור רבים מתושבי האי אירו.
בשנת 1629 נשרפה העיירה הראשית אירוסקובינג. לא היה באי אסון אחר בקנה מידה דומה. בשנת 1750 האי, פוצל למספר מובלעות של מספר דוכסים, בהמשך הוא אוחד כמחוז מנהלי אחד.
עד 1864, האי אירו היה חלק מהדוכסות הדנית שלזוויג - אזור שלזוויג / דרום יוטלנד מחולק כעת בין דנמרק (צפון שלזוויג) וגרמניה (דרום שלזוויג). בן דודו של המלך הדני כריסטיאן הרביעי, היה הדוכס מהאי אירו בין השנים 1622 ל-1633, שחי עם פילגשו קתרין גריבלס בבית אחוזת גרסטן.
כשהדוכס מת, נמצאה כרזה בגרסטן המורכבת מתשע פיסות בד ובשלושה צבעים - צבע גוף, ירוק ים וצהוב זהוב. כרזה זו סיפקה את ההשראה לדגל של האי אירו שנראה בכל רחבי האי. לאחר מות הדוכס כריסטיאן, האי אירו חולק בין ארבעה מאחיו. עובדה זו מציעה את אחד ההסברים מדוע התפתחו באי שתי עיירות, אירוסקובינג ומאוחר יותר במרסטאל.
בית אחוזה גרסטן נהרס ב-1766. שמו של Gråsten עדיין קיים בבית החווה שניצבת כמעט באותו מקום של האחוזה הדוכסית. (חוות Gråsten מציעה אירוח על בסיס לינה וארוחת בוקר).
בשנת 1750, האי אירו אוחד, ומאז לא הופרד. איחוד זה מצוין על אבן הזיכרון באתר אולד מולה Olde Mølle (אנגלית = הטחנה העתיקה).
שימור המורשת המקומית של האזור בעלת חשיבות עליונה בקרב התושבים. התשוקה הזו של תושבי האי הוכחה בשנת 2000 כאשר נתקבלה הוראה מטעם ממשלת דנמרק, לסגור את בית הספר הימי מרסטל. יותר מ-2,000 תושבי האי (כשליש מתושבי האי) נסעו לקופנהגן כדי למחות על סגירת בית הספר ההיסטורי. בסופו של דבר, הממשלה אפשרה לבית הספר הימי להישאר פתוח.
בקתת חוף, מרסטל
נמל סטרנדביין, אוממל
צוקי Voderup Klint
אנרגיה וטכנולוגיה מתחדשת

האי אירו שואף להיות עצמאי בתחום האנרגיה. יוזמות האי בתחום טכנולוגיות אנרגיה מתחדשת זוכות להכרה בינלאומית. האי מוכר כאחד המובילים בעולם בתחום זה. כבר בשנת 2002 הוקמו באי שלוש טורבינות רוח מודרניות עם טורבינות שקצות כנפיהן מגיעות לגובה של 100 מטרים מעל הקרקע. מה שהופך את האי לעצמאי מבחינה אנרגטית בזכות 40% של אנרגיה מתחדשת שהוא מייצר. החל מינואר 2013 הורחב שטח תחנת הכוח הסולארית הגדולה של האי מ-18,365 מטרים רבועים עד 33,300 מ"ר במסגרת פרויקט Sunstone 4 .
שלוש מערכות החימום המחוזי של קולטי שמש של האי אירו זכו להערכה בינלאומית. עם ההרחבה האחרונה, המערכת במרסטאל נחשבת כמערכת קולטי השמש הגדולה בעולם לחימום.
מאז אוגוסט 2019, האי משרת את מעבורות E-ferry אלן , מעבורות אלה הן מעבורות חדשניות במשקל נמוך המיועדות להובלת נוסעים ומכוניות, המונעות על ידי חשמל ירוק המאוחסן בסוללות שעל סיפונן . הן נבנו על ידי Søby Værft, במונחים של כוח טעינה ומרחק פעולה המעבורות נחשבות לייחודיות במיוחד. פרויקט המעבורות מומן בחלקו על ידי מענק של 17 מיליון אירו באמצעות תוכנית Horizon 2020 של האיחוד האירופי .
תחבורה

אירו הוא האי היחיד מבין איי הים הבלטי הדני הגדול שאינו מחובר ליבשת באמצעות גשרים, והתנועה אליו בדרך כלל דלילה. ישנם 4 קווי מעבורות לרכבים במסלולים שונים מהיבשת וחזרה . האי אירו שוכן באזור פופולרי לשיט סירות מפרש, שבאזור ארכיפלג דרום פין. ליד מרסטאל יש שדה התעופה הקטן עם מסלולי דשא לנחיתה שהארוך ביניהם באורך 789 מטרים. בנוסף בשדה התעופה נמצא מנחת מסוקים המשמש בעיקר תיירים.
ראו גם

דנמרק
פין (אי)
היסטוריה של דנמרק
ממלכת דנמרק
הערות שוליים

↑  Statistics banks -> Befolkning og valg -> BEF4: Folketal pr. January 1 fordelt på øer
1 2  Danmarks Statistics : Statistical Yearbook 2009 – Geography and climate, Table 3 Area and population. Regions and inhabited islands
1 2 3 4 5  History of Ærø - Ærøs historie - Ærø og Slesvig, www.aerogenealogy.dk
↑  Sam Morgan, Dänemark: Weltweit größte Elektro-Fähre nimmt Betrieb auf, www.euractiv.de, ‏2019-08-20 (ב־)
↑  Alice Tidey (21 באוגוסט 2019). "World's largest all-electric ferry sets sail in Denmark". Euronews. נבדק ב-21 באוגוסט 2020. {{cite web}}:  (עזרה)
↑  Schmutz, Christoph G. "Leclanché lädt seine Batterien auf | NZZ". Neue Zürcher Zeitung (בגרמנית). נבדק ב-2023-01-15.
↑  First electric powered ferry to Ærø in 2017, Maritime Denmark
↑  E-Ferry, EIBIP (באנגלית אמריקאית)
↑  Ærøfærgerne, se sejlplanen for ruten Marstal-Rudkøbing, web.archive.org, ‏2013-11-03
↑  Helge Jørgensen, Budgetforlig: Ærø fjerner færge - skoler lukkes, fyens.dk, ‏2012-10-02 (בדנית)
| --- | --- |
בקרת זהויות :  GND: 4296494-5  VIAF: 312588095   WorldCat (עם VIAF): 312588095 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אירו (אי)".
דגל של האי אירו
רחוב בעיירה אירוסקובינג Ærøskøbing
כנסיית Bregninge
פארק חימום סולארי, מרסטל
מעבורת חשמלית של חברת E-ferry Ellen
אוסווסטרי

| --- | --- |
  
בית ל'וויד במרכז העיירה
 מדינה:  הממלכה המאוחדת הממלכה המאוחדת
 אומה:  אנגליה אנגליה
 מחוז:  שרופשייר
 אוכלוסייה:  ‏
  ‑ בעיר:  15,613 (2001)
 קואורדינטות:  52°51′35″N 3°03′14″W﻿ / ﻿52.8598°N 3.0538°W﻿ / 52.8598; -3.0538 
 אזור זמן:  UTC
 http://www.oswestry-tc.gov.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוסווסטרי(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אוסווסטרי(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אוסווסטרי(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי אוסווסטרי  he tabBackground:;tabBorder:#aaa;defaultTab:0;
אוסווסטרי (באנגלית: Oswestry; בוולשית: Croesoswallt) היא עיירת שוק במחוז שרופשייר באנגליה, סמוך לגבול עם ויילס.
עם 17,509 תושבים נכון לשנת 2021, אוסווסטרי היא היישוב השלישי בגודלו במחוז שרופשייר. היא שוכנת כ-8 קילומטרים מהגבול עם ויילס ולאורך ההיסטוריה נחשבה לסירוגין חלק מוויילס וחלק מאגליה.
היסטוריה

היישוב האנושי המוקדם ביותר הידוע באוסוסטרי הוא "אוסווסטרי העתיקה" (בוולשית "הן ד'ינאס"; העיר העתיקה), אחד ממבצרי הגבעות השמורים ביותר מתקופת הברזל בבריטניה, עם עדויות להתיישבות במקום בין 800 לפני הספירה ל-43 לספירה. האתר ידוע בוולשית בשם "קר אוגרוון" (Caer Ogyrfan), שפירושו 'עיר גוג'רוון', המתייחס לאביו של גווינבר באגדה המלך ארתור.
העיירה החליפה ידיים בין האנגלים לוולשים מספר פעמים במהלך ימי הביניים ועדיין כוללת מספר שמות רחובות ואתרים בשפה הוולשית. ב-1972, ערוץ הטלוויזיה ITV קיים משאל רחוב בו נשאלו התושבים אם הם חושבים שהעיר צריכה להיות אנגלית או וולשית.
בשנת 1149 נכבשה הטירה על ידי מדוג אפ מרדיד' במהלך 'האנרכיה', והיא נשארה בידיים וולשיות עד 1157. לאורך המאה ה-13 היא נקראה ברישומים רשמיים בלנקמוסטר (Blancmuster או Blancmostre), שמשמעו "השר הלבן". בשנת 1190 קיבלה אוסווסטרי אישור לקיים שוק מידי יופ רביעי, מה שהכנה לה את התואר "עיירת שוק", בתקופה זו גם הוקמו חומות להגנה על תושביה והמסחר בה.
בתחילת המאה ה-15, אוסוסטרי הותקפה על ידי הכוחות הוולשים המורדים בפיקודו של אווין גלינדור, במהלך השנים הראשונות של המרד שלו נגד המלך האנגלי הנרי הרביעי ב-1400; בעת זו נודע העיירה בשם Pentrepoeth או "כפר חם" מכיוון שהוא נשרף וכמעט נהרס לחלוטין על ידי הוולשים. במהלך מלחמת האזרחים האנגלית הטירה הושמדה כמעט לחלוטין.
תחבורה

אוסווסטרי נמצאת בצומת הכבישים A5 עם הכבישים A483 ו-A495. כביש A5 ממשיך משרוסברי צפונה, חולף על פני העיירה, לפני שהוא פונה מערבה ליד צ'ירק ונכנס לוויילס.
תחנת הרכבת גובוון נמצאת במרחק של 2 מיילים מהקצה הצפוני של אוסווסטרי, עם קווי רכבת ישירים לבירמינגהם, קרדיף, צ'סטר וצפון ויילס. לוח שם התחנה המקורי 'גובוון לאוסווסטרי' מוצג לצמיתות על רציף התחנה. בין 1840 ל-1966 אוסווסטרי כללה תחנת רכבת, אך זו נסגרה ותחנת גובוון נותרה לשירות תושבי האזור.
סניף ל'אנגול'ן של תעלת השרופשייר יוניון עובר מאלסמייר לל'אנגול'ן, כשהוא עובר 4.5 מיל (7 קילומטרים) מזרחית לעיירה באזור הינדפורד ומשם דרך צ'ירק 6 מיל (10 קילומטרים) צפונה. קטע בעל עבירות שייט בתעלת מונטגומרי המשוחזרת חלקית, עובר מצומת פרנקטון (המתחבר לענף ל'אנגול'ן של תעלת שרופשייר יוניון) לניו טאון.
אתרים בעלי עניין

בית ל'וויד (1604)
מבצר הגבעה אוסווסטרי העתיקה
בית הגילדה
תחנת הרכבת ההיסטורית
כנסיית סינט אוסוולד
תושבים מוכרים

ויליאם ארצ'יבלד ספונר - איש חינוך וכומר, למד בצעירותו באוסווסטרי (נולד בלונדון ב-1844)
וילפרד אוון - משורר, נולד בעיירה ב-1893
הרבי רוברטס - כדורגלן, נולד בעיירה ב-1905
ברברה פים - שחקנית, נולדה בעיירה ב-1913
סטיב שרלי - אשת עסקים ונדבנית, גרה בעיירה בצעירותה (נולדה בגרמניה הנאצית ב-1933)
ראו גם

הספר הוולשי
שרוסברי
הערות שוליים

↑  "History of Old Oswestry Hill Fort". English Heritage.
↑  "Old Oswestry Hill Fort". Visitor UK. נבדק ב-14 ביוני 2021. {{cite web}}:  (עזרה)
↑  "Watch: 43 years on - should Oswestry be in England or Wales?". Shropshire Star. 13 במאי 2015. נבדק ב-4 בינואר 2020. {{cite news}}:  (עזרה)
↑  E. Ekwall, 'Concise Oxford Dictionary of English Place-Names', 4th ed.
↑  "Oswestry Castle". Heritage Gateway. נבדק ב-14 ביוני 2021. {{cite web}}:  (עזרה)
| --- | --- |
בקרת זהויות :  NLI: 987007560269605171  GND: 4376106-9  LCCN: n88058496  MusicBrainz: 352162fb-ea85-4f9b-8541-b9a0b4708b5f  VIAF: 157207087   WorldCat (עם VIAF): 157207087 
מבט על חלקה הצפוני של העיירה.
שוק אוסווסטרי וברקע מבנה השוק המקורה.
אנטילים ליווארד

|  נתונים גאוגרפיים |
| --- | --- |
 מיקום:  האוקיינוס האטלנטי 
 קואורדינטות:  12°11′10″N 68°59′22″W﻿ / ﻿12.186111111111°N 68.989444444444°W﻿ / 12.186111111111; -68.989444444444
 שטח:  2,000 קילומטר רבוע
 נתונים מדיניים
 מדינה:  הולנד, ונצואלה 
 על שם:  במורד הרוח 
  (למפת האנטילים הקטנים מוגדלת) אנטילים ליווארד(למפת האנטילים הקטנים רגילה) אנטילים ליווארד
 
אנטילים ליווארד
אנטילים ליווארד (בהולנדית: Benedenwindse Eilanden) הם חלק מהאנטילים ההולנדיים, החלק הדרומי ביותר באיי האנטילים הקטנים, שרשרת איים באזור הדרומי ביותר של הקריביים.
האיים יוצרים קשת איים והם שוכנים אל מול חופי ונצואלה.
האיים

האיים המרכיבים את האנטילים ליווארד
איי ABC, בריבונות הולנד:
ארובה (טריטוריה) ארובה
בונייר בונייר
קוראסאו קוראסאו
איים נוספים בריבונות ונצואלה
ישראל שצמן

| --- | --- |

 לידה:  25 בנובמבר 1934 חיפה, פלשתינה (א"י)
 פטירה:  24 באוקטובר 2017 (בגיל 82)
 ענף מדעי:  היסטוריה, לימודים קלאסיים
 מקום מגורים:  ישראל
 מקום לימודים:  האוניברסיטה העברית בירושלים 
 מוסדות:  האוניברסיטה הפתוחה  האוניברסיטה העברית בירושלים 
 תרומות עיקריות
 מחקר מקורי בנושאי העולם הקלאסי חיבור "תולדות הרפובליקה הרומית"  כהונה בת 7 שנים כמנהל הספרייה הלאומית
 
ישראל שצמן (25 בנובמבר 1934 - 24 באוקטובר 2017) היה היסטוריון של העולם הקלאסי וכיהן כפרופסור להיסטוריה עתיקה באוניברסיטה העברית בירושלים.
חייו ומחקריו

שצמן נולד בחיפה, וגדל בבנימינה, בה היה אביו יו"ר הוועד החקלאי. אמו, דבורה לבית שכטר, הייתה בתו של ישראל שכטר, ממייסדי זכרון יעקב, ואחיו התאום של שניאור זלמן שכטר, שהתפרסם כחוקר גניזת קהיר וכמנהיג היהדות הקונסרבטיבית בצפון אמריקה.
הוא למד לתואר ראשון ושני במסגרת האוניברסיטה העברית, כאשר במקביל עבד כמורה בגימנסיה העברית רחביה. בשנת 1959 נישא לתחיה לבית שטילמן, מורה לאנגלית.
ב-1967 קיבל שצמן תואר דוקטור מהאוניברסיטה העברית, שנושא הדיסרטציה שלו היה: "מצבם הכלכלי של הסנטורים הרומאים מסוף המלחמה הפונית השנייה ועד נפילת הרפובליקה". באותה שנה התמנה למרצה באוניברסיטה העברית. ב-1971 היה למרצה בכיר, ב-1976 לפרופסור חבר וב-1988 לפרופסור מן המניין. בין השנים 1990–1997 כיהן כמנהל הספרייה הלאומית.
פרופסור שצמן כיהן תקופה מסוימת גם כסגן נשיא האוניברסיטה הפתוחה לעניינים אקדמיים וכן כיו"ר האגודה לקידום הלימודים הקלאסיים בישראל.
שצמן פרסם מספר ספרים בנושאי היסטוריה רומית וכן מספר רב של מאמרים על היסטוריה יוונית ורומית. בתחילת שנות ה-70 הזמין פרופסור אלכסנדר פוקס את שצמן להצטרף לכתיבת הסדרה תולדות העולם הקלאסי, סדרת ספרי היסטוריה בשפה העברית, המהווה סקירה מדעית מקיפה של תולדות העולם היווני-רומי בעת העתיקה. שצמן לקח על עצמו את כתיבת הכרך השלישי בסדרה, העוסק בתקופת הרפובליקה הרומית. החיבור המוגמר, "תולדות הרפובליקה הרומית", הוא בין הספרים היחידים שנכתבו בשפה העברית המתארים בצורה מקיפה, מפורטת וברורה את תולדות רומא מהקמתה ועד ייסודה של הקיסרות הרומית, תוך כדי בחינת מכלול התמורות המשטריות, התרבותיות והכלכליות שעברו על המדינה הרומית לאורך תקופה של כ-500 שנה. כמו כן שימש שצמן כעורך של האנציקלופדיה של העולם הקלאסי של הוצאת מעריב.
ישראל שצמן נפטר ב-24 באוקטובר 2017, והובא למנוחות בבית העלמין בבנימינה.